Sawise ngulungi dhuwit limang atus ewu, ibu sing kagungan restoran mau njur pamit. Dene aku ya njur golek tiket kereta malam. Tekan Yogya, aku ora mampir mulih, ning langsung golek bis jurusan Wonosari. Tekan Ponjong ing pucuk gunung, aku takon wong nggoleki Tince saka dhusun Ponjong, ning kok ora padha ngerti. Bareng aku nuduhke KTP, lagi sing tak takoni dhong, kandhane : ?O nek niku kula ngertos, mas, ning namine Tumiyem, nek sami ngundang Tumbu. Lha niku griyane. Tumbu niku anake yu Wongso Jipun. Anak kalih, Tumbu kalih Tambir utawi Tariyem. Bapakne empun ngajal dangu nalika tasih alit-alit?.
